У Ягора Летава быў такі цікавы праект пад назвай “Камунізм”, большасць альбомаў у межах якога была запісаная ў 1989 годзе. Ствараў яго Летам разам з аднадумцамі хутчэй для сябе. Наўрад ці яны думалі, што альбомы пад гэтай шыльдай стануць сапраўдным архівам паваеннай савецкай культуры. Прычым як афіцыёзнай, пафаснай, так і простай дваровай. Слухаеш тыя рупліва сабраныя і запісаныя песні хрушчоўскай і брэжнеўскай эпохі, і робіцца зразумела, якімі абяцанкамі-цацанкамі пра светлае заўтра ўлады кармілі народ. І што ён, савецкі народ, з гэтай нагоды думаў, чым адказваў.